Referat generalforsamling 2020

**Valg af dirigent**

Maiken.

**Bestyrelsen aflægger beretning**

Beretning v/Anna Hjulmann

År 2019 har for Thorsø Rideklub været et år med både modvind og medvind. Det har for bestyrelsen været et turbulent og svært år, hvor især foråret med pludselige fratrædelser betød, at der måtte findes nye ansigter. I foråret valgte halvdelen af bestyrelsens medlemmer at fratræde drypvist af forskelige private årsager. Det betød at vi måtte få suppleanterne ind og hente tidligere medlemmer i bestyrelsen ind. Der skal lyde et stort tak til Hanne, Søren og Aleks for at træde til med god energi og mod på at løse opgaver i bestyrelsen og i klubben. Foråret bød desværre også på snakken i krogene og misforståelser i vores lille klub, hvilket vi var enormt kede af. Vi har arbejdet på at komme ud af de negative rygter og har været så åbne som muligt, men det lykkedes ikke uden, at nogle bestyrelsens medlemmer blev kontaktet privat med uhensigtsmæssig ærgerlige beskeder.

I bestyrelsen ønsker vi det bedste for vores klub, og vi gør alle det bedste vi kan. Der ligges mange timer i klubben på forskellig vis, og vi vil ønske at få et klap på skulderen ind imellem, i stedet for ærgerlige beskeder i indbakken eller kommentar på staldgangen.

Lad os aftale her i klubben, at hvis man ønsker noget skal være anderledes, at noget skal optimeres, kan man komme med sine gode ideer til bestyrelsen og håbe på at der findes energi og økonomi til ideen, eller man kan selv melde sig på banen i enten et udvalg eller bestyrelsen og hjælpe med at få ideen ført ud. Vi kan ikke love at alle gode ideer tages op, men jo flere vi er til at løfte, jo bedre et sted bliver vores klub for både heste, ryttere og påhæng.

Når det så er sagt, så skal der også være fokus på den medvind vi har haft i klubben. I 2019 lykkedes det at få vores nye ridebund og ”projekt ny bund” er derfor afsluttet. Det var på et hængende hår at det lykkedes, og det havde ikke været uden den kæmpe indsats som Fundraisingudvalget har gjort – stort tak til Charlotte og Lone for jeres arbejde med ansøgninger til fonde og når I har holdt Bestyrelsen lidt i ørene for at nå deadlines. Vi håber I har lyst til at blive ved med det!

Her ud over har vi fået nyt lys i ridehallen, hvilket også ser ud til at fungere efter hensigten – ser man bort fra det til tider uønskede lys om natten, og vi har fået renoveret møddingspladsen – hvor vi igen kan takke Fundraisingudvalget for et stort stykke arbejde i økonomien hertil.

Vi har i løbet af året haft mange aktiviteter i og uden for klubben. Vi har deltaget til Egnsfesten med ponytrækning, vi har været med til Hammel Hestemarked med både ponytræk og opvisning i år – vi forventer at Hammel hestemarked bliver en fast årlig aktivitet for Thorsø Rideklub. Vi var med da Coca-colabilen var i Thorsø, og til juletræstænding. I klubben har vi afholdt succesfuld ridelejr og stævner, og nogle hyggelige og rimelig velbesøgte arbejdsdage. Enderne når som regel altid sammen til sidst, om så det er aftenen før kl 22 – det giver nogle gange lidt sved på panden for arrangørene. Der ud over har vi søde folk som bl.a. står for at holde fx løsspring, bolchelavning, dekorationer osv. Tak til jer der har lyst til at planlægge og står for disse aktiviteter.

Vi har i øvrigt en elevskole som var noget udfordret i foråret og sommeren, vi mistede mange elevrytter på den konto. Her skal der lyde et stort tak til Kamilla, som tog over på posten og har klaret det så flot. Lidt efter lidt kom de tilbage, pga. gode stabile undervisere og nye elevheste. Tak til vores undervisere og tak til jer der låner jeres heste ud til rideskolen, vi skal nok passe godt på dem. Ud over elevskolen har vi også den private undervisning ved Niels i spring og Michael i dressur, de to dage er blevet meget velbesøgte den seneste tid, og det er vi glade for.

Vi vil gerne sige et stort tak til alle jer der hjælper, der ville ikke være en rideklub uden indtægter fra aktiviteterne som mange af jer enten arrangere eller hjælper til ved. Vi håber derfor I ved hvor vigtige I er, og hvor stor en betydning, selv en lille indsats gør for vores klub. Tak til jer der rydder op, jer der fejer, jer der ind imellem gør toiletter rene, jer der vander ved hestene når der står tomme kar, jer der ordner hegn, jer der kysser en hestemule og jer der byder ind, når der er brug for hjælp til aktiviteterne i klubben.

Thorsø Rideklub er måske en lille klub, men alligevel en klub der viser fanen ude i verden og får nogle flotte resultater med hjem. Stort tillykke til jer der kommer ud og starter med jeres heste og opnår nogle fine resultater, og tak fordi I har lyst til at repræsentere Thorsø Rideklub.

I 2019 har Sara Bech i sit første år som youngrider med Dicte Aldrup deltaget i EM i military i Holland med fint resultat og har derudover haft debut i 4\*. Karina Holm Christensen som er endnu en militarystjerne – repræsenterede Thorsø Rideklub flot, da hun med Nia-Høj (som vi ellers kender som Karla) vandt individuelt distriktsmesterskab. Amalie Brandt Aidel har i 2019 haft sin debut og opnået placering på landsplan på Lundens Gefion, hvor hun blev nr. 2 til distriktsmesterskaberne for seniorer i dressur. Malou Bøgild blev med Chocolate Noir B-ekvipage i deres første LA6-start, som de vandt med over 70%. Vilja Eriksen havde med Mirain Titan debut på C-plan til distriktsmesterskaberne på Vilhelmsborg, hvor de opnåede en flot 2. plads i individuel dressur. Elias Rose Thorndal blev med Tovdal’s Sandy Sky B-ekvipage i springning og har opnået flere flotte placeringer i MB-klasser. Endeligt har vi Thilde Holm Nielsen som i 2019 blev vinder af DM i military, hun blev vinder af individuelle distriktsmesterskaber i både spring og military, og hun blev kvalificeret til og placeret i begge runder af Nord Vestbox cup ved World cup stævnet i Herning. Stort tillykke til jer alle!

Det skal afslutningsvis siges, at der heller ikke er en rideklub uden en bestyrelse, og i år er der flere som vælger at træde af for en stund. Der er derfor behov for nye ansigter i bestyrelsen, og indtil vi når til valg, vil jeg opfordre jer alle, til at overveje om I har lyst til at være med. Vi hjælper hinanden, man gør kun hvad man kan og ingen forventer mere end det.

Tak for i år.

**Det reviderede regnskab forelægges til godkendelse**

Regnskabet forelægges til godkendelse. Maiken holm – kasserer fremlagde regnskabet som godkendes – regnskabet ligger på rideklubbens hjemmeside.

Ideer til øget økonomi – fælles drøftelse:

* Ok benzin kort
* Salg af skilte i hallen til sponsor (Anna Hjulmann er på opgaven).

**Fastsættelse af kontingent**

Kontingent fastholdes

Forslag:

Øget kontingent hvor de ekstra midler går til køb af ny elevhest.

Ønske om opdatering af hjemmesiden.

Drøftelse af at lave noget indkøring af nye elever, så de får noget teori og undervisning inden de kommer ud på holdene. Et indslusningshold, hvorfra man så kommer ud på hold bagefter.

Forslag om at lave et event – lav en hel dag/halv dag, med teori, undervisning, mm. Evt. inkludere med noget fællesspisning.

**Behandling af indkomne forslag**

Der er ikke kommet nogen nye forslag.

**Valg af bestyrelsesmedlemmer**

Følgende vælges til bestyrelsen:

Karina Holm Christensen

Camilla Østergaard

Kathrine Von Laurentin

**Valg af suppleanter til bestyrelsen**

Sanni Sørensen

Jeanette Andersen

**Valg af 2 revisorer og 1 revisorsuppleant**

2. revisorer: Søren Beuchert – Anna Hjulmann

1. revisorsuppleant : Marie Sofie Rasmussen

**Valg til div. Udvalg**

Aktivitetsudvalg:

Anna Hjulmann

Freja Stange

Nynne Skals

Anne Klausen

Kirsten Viby

Cafeteriaudvalget:

Sanni Sørensen

Stævneudvalget

Camilla Piil

Maiken Holm Nielsen

Anna Hjulmann

Rikke Kongebro

Stine Rose

Hanne Pedersen

Henriette Maria Vinniche Schmitt

Vedligeholdsudvalg:

Søren Bromand

Lars Nielsen

Sponsorudvalg:

Anna Hjulmann

Henriette Maria Vinniche Schmitt

Fundraisingudvalg:

Søren Beuchert

Charlotte Kappel

Undervisningsudvalg

Cille Viby

Maiken Holm Nielsen

Kirstine Engsgaard

Mie Balslev

Signe Krusell

Kamilla Nymand

Lene Strange

Breddeudvalg:

Nynne Hartung Skals

Maiken holm

Hanne Pedersen

Juniorudvalg:

Thilde Holm Nielsen

Malou Østergaard

Malou Bøgild

Freja Stange

Anne Klausen

Trine Pedersen

Clara Hedegaard

Hanne Pedersen

Zenia Hørgren Viby fortsat pokal ansvarlig

Eventuelt:

Godt med generalforsamling om onsdagen

Uddeling af Årets pokaler

Årets pokaler blev uddelt – opgørelsen kan ses på hjemmesiden.

Tillykke til alle rytterne og vindere.

Årets Kammerat blev Kirsten Viby

Vær opmærksom på, at regler for point til pokaler kommende år er ændret.